Langskjær naturreservat

Langskjær naturreservat utgjøres av et skjær med sjøområdet 50 meter utenfor like nord for Torvøya i Bærum kommune. Reservatet er i nord, øst og sør omsluttet av Torvøya og Bjerkholmen naturreservat. På skjæret er det en fint utviklet kalktørreng og strandeng med den rødlistede planten tusengylden.

Tidligere var det en stor koloni hettemåker på Langskjær, men stedet domineres nå av ærfugl, foruten noen få par hekkende gjess.

Det er ikke tillatt å fjerne planter eller plantedeler, for eksempel blomster, fra området. Det er dessuten ferdselsforbud i området fra 15. april til 15. juli.

Referanser

Naturreservater i Bærum
Verneområder opprettet i 2009